Ylikylä (Kempele)

Ylikylä on Kempeleen kunnassa sijaitseva osa-alue, joka on kokonaisuudessaan kunnan kahtia jakaantuneen keskustaajaman toinen puolisko. Se sijaitsee valtatien 4 itäpuolella noin kaksi kilometriä Kempeleen keskustasta. Ylikylä on sekä perinteistä maanviljelysmaisemaa että uudempaa taajama-asutusta, Ylikylässä sijaitsee muun muassa vuonna 1992 avattu Kauppakeskus Zeppelin, joka oli valmistuessaan yksi Suomen ensimmäisistä kauppakeskuksista. Ylikylässä sijaitseva vuonna 1908 alkujaan kansakouluna aloittanut Ylikylän koulu on tullut tunnetuksi muun muassa voimakkaasta painotuksesta musiikkiin. ==Tieyhteydet== Alueen yksi merkittävimpiä tieyhteyksiä on Kempeleen keskustasta lähtevä Tyrnävälle johtava Ketolanperäntie, joka on Kempeleen ensimmäisiä maanteitä, joita kunta on ylläpitänyt.Paakki 2008, s. 55. Ketolanperäntien alkuperäinen tielinjaus muuttui 1980- ja 1990-luvun taitteissa. Toinen merkittävä tieyhteys alueella on Honkasesta alkava Kokkokankaan, Linnakankaan ja Väärälänperän kautta Oulun Perävainiolle johtava Kokkokankaantie (paikallistie 18681). ==Tilastollinen taajama== Ylikylän alue on aiemmin tilastollisesti luokiteltu omaksi taajamaksi, mutta nykyään se kuuluu Kempeleen keskustan tavoin Oulun keskustaajamaan. Tilastokeskuksen väestönlaskennan mukaan vuoden 1970 lopussa Ylikylän taajaman väkiluku oli 477. ==Asuinalueet== Yksi Kempeleen kunnan ominaisuuksista on kahtia jakaantunut keskustaajama. Länsi- ja itäpuolen rajana on pidetty valtatie 4:ää. Kempeleen keskustaajaman itäpuolella sijaitsevia eli Ylikylään kuuluvia asuinalueita ovat Haapamaa, Honkanen, Kokkokangas, Linnakangas, Metsärinne ja Ylikylä. Lisäksi asuinalueisiin luokitellaan osa Ketolanperän kylää. ===Haapamaa=== Haapamaa sijaitsee neljä kilometriä keskustasta kaakkoon päin. Aluetta alettiin rakentamaan 1980-luvun puolivälin jälkeen.Paakki 2008, s. 10. Alueen rakennuskanta koostuu pääosin omakoti- ja rivitaloista. Alueella on myös jonkin verran maataloutta. Haapamaa rajoittuu Honkaseen, Ketolanperään ja Metsärinteeseen. Alkuperäinen Ketolanperäntie vielä 1980-luvun lopulla kiersi Haapamaan kautta, mutta uuden tielinjauksen myötä nykyinen Ketolanperäntie sivuuttaa Haapamaan asuinalueen. ====Kuvia==== Tiedosto:Haapamaa, Kempele.jpg|pienoiskuva|Haapamaan asuinaluetta Pekurintien, Haapamaantien ja Marjatien risteyksestä katsottuna. ===Honkanen=== Honkanen sijaitsee kauppakeskus Zeppelinin ja valtatien 4 läheisyydessä, noin kaksi kilometriä itään keskustasta. Vanhoissa kartoissa alue, jossa Honkanen nykyään sijaitsee on merkitty nimillä Pekurinkylä ja Pekurila. Honkasen alueella oli useita turpasmökkejä 1950-luvulle asti. Asuinaluetta alettiin rakentamaan 1970-luvulla.Paakki 2008, s. 9. Honkasen länsiosa on tiivistä taajama-aluetta, jossa pääosin uutta rakennuskantaa.Paakki 2008, s. 106. Vanhempi rakennuskanta koostuu omakoti- ja rivitaloista, mutta viime vuosina alueelle on rakennettu myös muutamia kerrostaloja. Honkanen rajoittuu pohjoisessa Kokkokankaaseen ja etelässä Haapamaahan. Honkasen alueella sijaitsevat muun muassa vuonna 1997 avattu virkistysuimala Zimmari, Pohjoismaiden suurin leikkimaaketjun Leos Leikkimaan leikkihuvipuisto, vuonna 2017 avattu Zemppi Areena ja Köykkyrin virkistysalue, jossa voi harrastaa monipuolista liikuntaa ympäri vuoden. Honkasessa sijaitsi aiemmin vuonna 1981 rakennettu Honkasen lasten- ja nuortentalo eli paikkakuntalaisten kutsuma "Monari".Paakki 2008, s. 37. Monitoimitalon yhteydessä sijaitseva hammashoitola suljettiin heinäkuussa 2012. Hammashoitola siirtyi Ylikylän koulun yhteyteen, jossa se avattiin elokuussa 2012. Lasten- ja nuortentalon toiminta lopetettiin kesäkuussa 2016, jonka jälkeen käyttöikänsä päähän tullut rakennus purettiin. Monitoimitalossa toimi vuoteen 1996 asti myös Honkasen sivukirjasto, joka suljettiin kun Kempeleen pääkirjasto siirtyi kokonaan koulukeskuksen tiloista kauppakeskus Zeppeliniin. Honkasessa on toiminut myös oma posti sekä muutamia päivittäistavarakauppoja, jotka sittemmin lakkautettiin kauppakeskus Zeppelinin läheisyyden takia. ====Kuvia==== Tiedosto:Honkasen lasten- ja nuortentalo.jpg|Vuonna 1981 valmistunut Honkasen lasten- ja nuortentalo eli kempeleläisten kutsuma "Monari". Käyttöikänsä päähän tullut rakennus purettiin vuonna 2016. Tiedosto:Pekurintie 2 Kempele 20170601.jpg|Zemppi-areena. Tiedosto:Koykkyri.JPG|Köykkyrin virkistysalue vuonna 2008. Tiedosto:Zimmari Kempele 20180629 01.jpg|Virkistysuimala Zimmari. ===Kokkokangas=== Kokkokangas sijaitsee noin kolme kilometriä keskustasta itään. Vielä 1960-luvulla alue tunnettiin nimellä Kokkokylä. Sen maaperä on suurimmaksi osaksi hiekkakangasta. Alueen rakennuskanta on omakoti-, rivi- ja luhtitaloja. Kokkokankaan rakentaminen aloitettiin 1990-luvulla ja se on nykyisin lähes täyteen rakennettu. Alue jakaantuu neljään pääosaan: Kokkorinteeseen, Kuunsiltaan, Kokkokaartoon, ja Tiilimestarinrinteeseen. Niitä erottavat luonnontilaiset puistikkoalueet. Alue rajoittuu pohjoisessa Linnakankaaseen, etelässä Honkaseen ja lännessä valtatie 4:ään. Kokkokankaan palveluihin lukeutuvat muun muassa päiväkoti ja K-Market -ketjun päivittäistavarakauppa. Kokkokankaalla sijaitsee myös kunnan seurakuntakeskus. Seurakuntakeskuksen läheisyydessä sijaitsee Kempeleen uusi hautausmaa, joka otettiin käyttöön huhtikuussa 2015. ====Kuvia==== Tiedosto:Seurakuntasali Kokkokangas.jpg|Kokkokankaan seurakuntakeskus Tiedosto:Siilivaroitus.jpg|Omatekoinen, epävirallinen siileistä varoittava liikennemerkki Siilikuja-nimisellä tiellä Kokkokankaalla. Tiedosto:Kokkokangas Siwa.JPG|Siwa-kauppaketjun kauppa Kokkokankaalla vuonna 2008. Nykyisin samassa rakennuksessa on K-market- ketjun kauppa. ===Linnakangas=== Linnakangas sijaitsee Kokkokankaan asuinalueen pohjoispuolella lähellä Oulun kaupungin rajaa. Alue sijaitsee neljä kilometrin päässä keskustasta valtatien 4 lähettyvillä. Yksi Linnakankaan merkittävimmistä liikenneväylistä on paikallistie Kokkokankaantie. Alueen rakennuskanta koostuu omakoti-, rivi- ja luhtitaloista. Linnakankaalla sijaitsee vuonna 2008 valmistunut Linnakangastalo, jossa toimii muun muassa Linnakankaan koulu ja Linnakankaan lähikirjasto. Sen läheisyydessä on myös urheilu- ja virkistysalue. Linnakankaalla sijaitsee myös Linnalampi-niminen lampi. Lammen vieressä on valaistu lasten leikkikenttä. Linnakankaalla sijaitsevalle Linnakallion vanhalle louhosalueelle ollaan suunnittelemassa tulevaisuudessa suurta matkailualuetta. Linnakankaalla toimii Sale-kauppaketjun lähikauppa. Linnakankaalta lähtee tieyhteydet Juurussuolle ja Oulun Metsokankaalle. ====Kuvia==== Tiedosto:Linnakangastalo_Kempele_2008_08_10.JPG|Linnakangastalo vuonna 2008. Tiedosto:Linnakangas quarry Kempele 20140405 02.JPG|Linnakankaan louhousalue. ===Metsärinne=== Metsärinne sijaitsee noin viisi kilometriä kunnan keskustasta kaakkoon Ketolanperälle päin. Alueen rakentaminen aloitettiin 1980- ja 1990-lukujen vaihteessa. Alueen rakennuskanta koostuu omakoti-, rivi- ja luhtitaloista. Metsärinteen maaperä on hiekkapohjaista mäntykangasta. 2010-luvulla aluetta on alettu laajentaa. Alueelta lähtee huonokuntoinen metsätie Mourunkijärvelle, jota tosin ei suositella ajoreittinä sen huonokuntoisuuden vuoksi. ====Kuvia==== Tiedosto:Metsärinne, Kempele.jpg|Metsärinteen asuinaluetta on 2010-luvulla alettu laajentaa. Näkymä Hovimetsäntien ja Metsärinteentien risteyksestä. ===Ylikylä=== Ylikylän asuinalue sijaitsee kunnan keskustasta kaakkoon. Alueella on perinteistä maanviljelysmaisemaa että uudempaa taajama-asutusta. Ylikylän alueen halki kulkee Ketolanperäntie.Paakki 2008, s. 107. ==Lähteet== * ===Viitteet=== ==Katso myös== * Kempeleen keskustan asuinalueet (Kempeleen länsipuolella sijaitsevista asuinalueista kertova artikkeli) Luokka:Kempeleen asuinalueet Luokka:Kempeleen kylät Luokka:Kuntien osa-alueet Luokka:Pohjois-Pohjanmaan maakunnan entiset taajamat